[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Mae 2020 wedi bod yn flwyddyn gythryblus i bawb, gan gynnwys y sector gwirfoddol, ac mae llawer wedi gorfod wynebu nifer o rwystrau, ond gyda help Cronfa gwydnwch trydydd sector Cymru, mae Hope Rescue wedi llwyddo i ddod drwy\u2019r stormydd, yn llythrennol ac fel arall."}, {"text_idx": "#000009", "text": "Hyd yn oed cyn i Covid-19 ddod a\u0302\u2019r byd i stop, cafodd Cymru ei difrodi gan Storm Dennis. Achosodd y llifogydd ddifrod ofnadwy, yn enwedig ar draws rhannau o Dde Cymru, ac i\u2019r elusen achub cw\u0302n, bu\u2019n fwy costus fyth pan fu\u2019n rhaid i\u2019w siop elusen ym Mhontypridd gau."}, {"text_idx": "#000010", "text": "Gall yr incwm sy\u2019n cael ei greu gan siopau elusen fod yn hanfodol i\u2019w bodolaeth, ond nid oeddent yn gallu diogelu dyfodol eu mudiad am y tro."}, {"text_idx": "#000011", "text": "Prin y cawsant gyfle i ddal eu gwynt, fodd bynnag, cyn y cawsant eu taro gan COVID-19, gan beri iddynt orfod cau eu gwasanaeth llety cw\u0302n oherwydd y cyfyngiadau symud. Tynnodd hyn ffrwd incwm arall oddi arnynt, hyd yn oed pan oedd y galw am eu gwasanaethau\u2019n parhau i fod mor uchel ag erioed."}, {"text_idx": "#000013", "text": "\u2018Nid oedd cau ein drysau yn opsiwn pan ddaeth y cyfyngiadau symud i rym\u2019 meddai\u2019r Rheolwr Trawsnewid, Vanessa Wadden."}, {"text_idx": "#000014", "text": "\u2018Roedden ni\u2019n gwybod y byddai\u2019r cw\u0302n mwyaf agored i niwed yn ein cymuned leol yn parhau i fod angen ein help, ynghyd a\u0302 pherchnogion anifeiliaid anwes agored i niwed a\u2019u teuluoedd. Byddai angen ein gwasanaethau yn fwy nag erioed.\u2019"}, {"text_idx": "#000015", "text": "\u2018Dim ond digon o arian i ddal ati am gwpwl o fisoedd oedd gennym wrth gefn. Gwnaeth y grant nid yn unig ein galluogi i gadw\u2019n drysau ar agor, ond gwnaeth hefyd roi\u2019r tawelwch meddwl oedd ei angen arnom i ganolbwyntio ar addasu ein gweithrediadau a\u2019n strategaeth creu incwm."}, {"text_idx": "#000017", "text": "Nid ein bod wedi cael llawer o gyfle i orffwyso ers hynny \u2013 mae Hope Rescue wedi croesawu 100 o gw\u0302n eraill dros gyfnod y cyfyngiadau symud, a hefyd wedi helpu mewn achosion lle roedd y perchennog wedi marw, naill ai o Covid-19 neu anhwylderau eraill. Gwnaeth cyllid y gronfa gwydnwch trydydd sector Cymru eu galluogi i barhau i dalu staff, ffioedd milfeddyg a gorbenion y ganolfan achub, sydd i gyd yn helpu i gadw cw\u0302n yn ddiogel yn eu cymuned leol."}]